CELEX: 32006R0805
Language: ro
Date: 2006-04-25 00:00:00
Title: Regulamentul (CE) nr. 805/2006 al Consiliului din 25 aprilie 2006 privind încheierea Acordului de parteneriat dintre Comunitatea Europeană și Statele Federate ale Microneziei privind pescuitul în Statele Federate ale Microneziei

Anunţ juridic important

|

32006R0805

Official Journal L 151 , 06/06/2006 P. 0001 - 0002

		20060425Regulamentul (CE) nr. 805/2006 al Consiliuluidin 25 aprilie 2006privind încheierea Acordului de parteneriat dintre Comunitatea Europeană și Statele Federate ale Microneziei privind pescuitul în Statele Federate ale MicronezieiCONSILIUL UNIUNII EUROPENE,având în vedere Tratatul de instituire a Comunității Europene, în special articolul 37 coroborat cu articolul 300 alineatul (2) și articolul 300 alineatul (3) primul paragraf,având în vedere propunerea Comisiei,având în vedere avizul Parlamentului European,întrucât:(1) Comunitatea și Statele Federate ale Microneziei (SFM) au negociat și parafat un acord de parteneriat în domeniul pescuitului, furnizând pescarilor din Comunitate posibilități de pescuit în apele asupra cărora Statele Federate ale Microneziei dețin suveranitate sau jurisdicție în materie de pescuit.(2) Acordul prevede cooperarea economică, financiară, tehnică și științifică în sectorul pescuitului, în vederea asigurării conservării și exploatării durabile a resurselor, precum și parteneriate între întreprinderi, care urmăresc dezvoltarea activităților economice în sectorul pescuitului, precum și a activităților conexe, în interes comun.(3) Acordul ar trebui aprobat.(4) Ar trebui definită alocarea posibilităților de pescuit către statele membre.(5) Statele membre ale căror nave pescuiesc în temeiul prezentului acord trebuie să notifice Comisia cu privire la cantitățile din fiecare stoc capturate în cadrul zonei de pescuit a SFM, în conformitate cu Regulamentul (CE) nr. 500/2001 al Comisiei din 14 martie 2001 de stabilire a normelor de aplicare a Regulamentului (CEE) nr. 2847/93 al Consiliului în ceea ce privește controlul capturilor realizate de vasele de pescuit comunitare în apele unei țări terțe și în larg [1],ADOPTĂ PREZENTUL REGULAMENT:Articolul 1Acordul de parteneriat între Comunitatea Europeană și Statele Federate ale Microneziei privind pescuitul în Statele Federate ale Microneziei (denumit în continuare "acordul") este aprobat în numele Comunității.Textul acordului se anexează la prezentul regulament.Articolul 2Posibilitățile de pescuit stabilite în protocolul la acord sunt alocate statelor membre după cum urmează:— nave frigorifice pentru pescuit ton cu plasă pungă: | Spania: | 75 % din posibilitățile de pescuit disponibile || Franța: | 25 % din posibilitățile de pescuit disponibile |— nave de pescuit cu paragate plutitoare: | Spania: | 8 nave || Portugalia: | 4 nave. |În cazul în care cererile de licență din partea acestor state membre nu acoperă toate posibilitățile de pescuit stabilite în protocol, Comisia poate lua în considerare cereri de licență din partea oricărui alt stat membru.Articolul 3Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Luxemburg, 25 aprilie 2006.Pentru ConsiliuPreședinteleJ. Pröll[1] JO L 73, 15.3.2001, p. 8.--------------------------------------------------